Inimlike pahede ohvritele järgnevat karistust näitab Bosch neljal väiksel ümarpildil, mis asuvad tondo servadel. Surm piilub haigevoodi taga ja surivoodil oleva mehe päitsis istuvad Ingel ja Kurat.  Aadam ja  Eeva peavad lahkuma  Eedeni aiast, saatjaks kuratlik deemon. Abieluvoodil mõnuleb pika sabaga põrgukoletis, tuld suure põrgukatla all valvab Kurat. Nendele mustadele allegoorilistele jõududele vastandab kunstnik valgesse rõivastatud inglid. Ent isegi inglid puhuvad viimsepäevapasunat, ja surnud tõusevad haudadest üles.